ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Φεβρουαρίου 1998 περί διορισμού των μελών της συμβουλευτικής επιτροπής της ενέργειας, που συγκροτήθηκε δυνάμει της απόφασης 96/642/ΕΚ (98/134/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 96/642/ΕΚ της Επιτροπής, της 8ης Νοεμβρίου 1996, περί συστάσεως μιας συμβουλευτικής επιτροπής της ενέργειας (1), και ιδίως το άρθρο 4 παράγραφος 1, Εκτιμώντας: ότι, δυνάμει της απόφασης 96/642/ΕΚ συγκροτείται συμβουλευτική επιτροπή της ενέργειας αποτελούμενη από τριανταένα μέλη 7 ότι τα τακτικά και τα αναπληρωματικά μέλη της συμβουλευτικής επιτροπής της ενέργειας διορίζονται από την Επιτροπή 7 ότι, για τις έδρες που δίδονται σε εκπροσώπους των βιομηχανιών του τομέα της ενέργειας, των καταναλωτών, των συνδικάτων των εργαζομένων στον τομέα της ενέργειας και στον (μοναδικό) εκπρόσωπο των περιβαλλοντικών οργανώσεων, οι διορισμοί καλό είναι να γίνονται αφού προηγουμένως συγκεντρωθούν οι προτάσεις των ευρωπαϊκών οργανώσεων του τομέα της ενέργειας και των ευρωπαϊκών οργανώσεων προστασίας του περιβάλλοντος, ΑΠΟΦΑΣΙΖΕΙ: Άρθρο 1 Διορίζονται μέλη της συμβουλευτικής επιτροπής της ενέργειας: ΘΕΣΗ ΠΗΝΑΚΑ Άρθρο 2 Η παρούσα απόφαση αρχίζει να ισχύει την 20ή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Βρυξέλλες, 3 Φεβρουαρίου 1998.

[Source: multi_eurlex | Tokens: 1279]